রণবীরের ‘ডন ৩’-এ রয়েছে চমক দেখে নিন

কলকাতা: ফারহান আখতার অভিনেতা রণবীর সিংকে (Ranveer Singh) নিয়ে ‘ডন ৩’ (Don 3) বানাতে চলেছেন। যা নিয়ে জোর চর্চা শুরু হয়েছিল। এই ছবির কাজ শুরু হয়েছে। আর এবার খবর ‘ডন ৩’-এ নাকি পর্দার পুরানো ‘ডন’ অমিতাভ বচ্চন (Amitabh bachchan) এবং শাহরুখ খানকে (Shah Rukh Khan) ক্যামিও করতে দেখা যাবে! ১৯৭৮ সালে প্রথম মুক্তি পায় ‘ডন’ ছবি। ডনের ভূমিকায় বক্স অফিস কাঁপিয়ে ছিলেন অমিতাভ বচ্চন। তারপর ২০০৬ এবং ২০১১ সালে শাহরুখ খানকে সঙ্গে নিয়ে ফারহান আখতার তৈরি করেন আরও দুটি ডন। তারপর দু বছর আগে সবাইকে চমকে দিয়ে ফারহান ঘোষণা করেন তাঁর নতুন ডন রণবীর সিং। সেই সময় থেকেই ফারহানের এই ছবি নিয়ে আগ্রহ ছিল বলিপাড়ায়।

ফারহান আখতার অভিনেতা রণবীর সিংকে নিয়ে ‘ডন ৩’ বানাতে চলেছেন, তবে তার মাঝেই ঘটে ছন্দ পতন শোনা যায়, ‘ডন ৩’-এর কাজ নাকি স্থগিত রাখা হয়েছে। এরপর শোনা যায় এই ছবির কাজ ফের শুরু হয়েছে। আর এবার খবর ‘ডন ৩’-এ নাকি পর্দার পুরানো ‘ডন’ অমিতাভ বচ্চন এবং শাহরুখ খানকে ক্যামিও করতে দেখা যাবে! তিন ডনকে একসঙ্গে দেখা দর্শকদের জন্য যে বেশ বড় প্রাপ্তি হতে চলেছে তা তো বলাই বাহুল্য। ‘ডন ৩’ রণবীর সিংয়ের কেরিয়ারের একটি অন্যতম বিশেষ ছবি হতে চলেছে। বাদশা ও শাহেনশাহর ক্যামিও ছাড়াও শোনা যাচ্ছিল যে, এই ছবির মাধ্যমে নাকি প্রিয়াঙ্কা চোপড়াও ফিরতে পারেন বলিউডে। তবে এই বিষয়েও নির্মাতারা মুখ খোলেননি। ‘ডন ৩’-এ কৃতি শ্যানন থাকতে পারেন এমন খবরও হাওয়ায় ভাসছে।

আরও পড়ুন: রাজামৌলির হাজার কোটিতে ‘এসএসএমবি ২৯’

অন্য খবর দেখুন