‘ডন ৩’ থেকে নাকি ছিটকে গিয়েছেন রণবীর সিং?

ওয়েব ডেস্ক: শোনা গিয়েছিল ডন থ্রি-তে শাহরুখের সঙ্গে এক স্ক্রিন শেয়ার করবেন রণবীর সিং। নতুন বছরে বলিপাড়ায় বড় খবর। শোনা যাচ্ছে, বহুল আলোচিত ‘ডন ৩’ থেকে নাকি ছিটকে গিয়েছেন রণবীর সিং, আর তাঁর জায়গায় ফের ‘ডন’ অবতারে ফিরতে পারেন শাহরুখ খান। কানাঘুষো, রণবীর ছাঁটাই হওয়ার পর ‘ডন ৩’ (Don 3) সিনেমার ভবিষ্যৎ বাঁচাতে শাহরুখ খানের (Shah Rukh Khan) উপরই ভরসা রেখেছেন ফারহান আখতার।

সম্প্রতি এই ছবির জন্য নাকি প্রস্তাব গিয়েছে শাহরুখের কাছে। এইমুহূর্তে কন্যা সুহানা খানের বলিউড অভিষেকের জন্য ‘কিং’-এর প্রস্তুতিতে ব্যস্ত সুপারস্টার। সেই সিনেমা যে ছাব্বিশের বক্স অফিসের ‘গেমচেঞ্জার’ হতে চলেছে, তা হলফ করে বলাই যায়। এমন আবহে জানা গেল, ‘ডন’-এর আইকনিক চরিত্রে অভিনয়ের জন্য ফের শাহরুখের দ্বারস্থ হয়েছেন নির্মাতারা। প্রাথমিকভাবে সবুজ সংকেত দিলেও প্রযোজনা সংস্থার কাছে নাকি এবার বড়সড় শর্ত রেখেছেন কিং খান। যদিও তাতে ফারহান আখতার রাজি হবেন কিনা? সেটা নিয়ে ধন্দ রয়েছে।

আরও পড়ুন: ফের পর্দায় দেব-শুভশ্রী, কবে মুক্তি পাচ্ছে নয়া ছবি?

বলিউড মহলের খবর অনুযায়ী, প্রাথমিকভাবে আগ্রহ দেখালেও এবার নাকি প্রযোজনা সংস্থার সামনে বড় শর্ত রেখেছেন কিং খান। ‘ডন ৩’-এর টিমে দক্ষিণী পরিচালক অ্যাটলিকে যুক্ত করতে চাইছেন শাহরুখ। যদিও অ্যাটলি ঠিক কোন ভূমিকায় থাকবেন, তা স্পষ্ট নয়। তবে এক্ষেত্রে কোন ভূমিকায় থাকবেন ‘জওয়ান’ পরিচালক? সেটা খোলসা করেননি কিং খান। কারণ ২০০৬ সাল থেকে একচেটিয়াভাবে ‘ডন’ সাম্রাজ্যের মালিকানা ফারহানের হাতে। শাহরুখকে দিয়েই প্রথম ও দ্বিতীয় ফ্র্যাঞ্চাইজি হিট করিয়েছিলেন প্রযোজক-পরিচালক। যদিও তাতে ফারহান আখতার রাজি হবেন কিনা? সেটা নিয়ে ধন্দ রয়েছে।